**Zmluva o dielo č. 003/ZOD/2017**

uzatvorená podľa ustanovení § 536 a násl. Obchodného zákonníka

medzi zmluvnými stranami

**Čl. I**

**Zmluvné strany**

**1. Objednávateľ:** Spojená škola internátna

 Hrdličkova ul. č. 17

 833 20 Bratislava

V zastúpení: Mgr.Mária Benová – riaditeľka školy

IČO: 17319153

DIČO: 2021511745

 (ďalej len objednávateľ)

Registrovaný:

**a**

**2. Zhotoviteľ:**

V zastúpení: konateľ spoločnosti

IČO:

IČDPH:

 (ďalej len zhotoviteľ)

**Čl. II**

**Predmet plnenia**

**2.1.** Názov diela: „Odstránenie havarijného stavu strechy budovy školy blok B nad chodbou riaditeľne, kancelárií a tried so zateplením.“

**2.2.** Zhotoviteľ sa zaväzuje vykonať pre objednávateľa realizáciu diela podľa požiadaviek objednávateľa.

**2.3.** Realizácia odstránenia havarijného stavu strechy budovy školy blok B nad chodbou riaditeľne, kancelárií a tried so zateplením.“ v rozsahu podľa vzájomne odsúhlasenej cenovej kalkulácie predloženej dodávateľom, ktorá tvorí nedeliteľnú súčasť tejto zmluvy.

 **Čl. III**

**Čas plnenia**

**3.1.** Zhotoviteľ vykoná jednotlivé činnosti podľa čl. II tejto zmluvy v termínoch :

 - začatie : .........................

 - ukončenie : .........................

**3.2.** Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom termíne.

**3.3.** Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.

**3.4.** Objednávateľ sa zaväzuje, že dokončené dielo v rozsahu čl. II prevezme a za jeho zhotovenie zaplatí dohodnutú cenu.

**Čl. IV**

**Cena diela**

**4.1.** Zmluvná cena bola stanovená takto:

|  |  |
| --- | --- |
| Cena za realizáciu diela bez DPH | ................................€ |
| DPH 20 % | ................................€ |
| Celková cena diela |  **€** |

Všetky prípadné zmeny a výkony požadované objednávateľom nad rámec predmetu plnenia budú riešené dodatkami k tejto zmluve.

**Čl. V**

**Platobné podmienky**

* 1. Zálohové platby ani platba vopred sa neumožňuje. Platba bude realizovaná formou bezhotovostného styku prostredníctvom finančného úradu objednávateľa, po dodaní predmetu zmluvy na faktúru, ktorej splatnosť je minimálne 30 dní od doručenia objednávateľovi. Nedeliteľnou súčasťou faktúry bude objednávateľom potvrdený súpis vykonaných prác. Objednávateľ overí a potvrdí súpis vykonaných prác do 3 dní po jeho predložení. Po uplynutí 3 dní odo dňa predloženia súpisu prác objednávateľovi má zhotoviteľ právo považovať súpis prác za odsúhlasený.
	2. Úhrada faktúry sa vykoná výhradne prevodným príkazom.
	3. Zhotoviteľovi vzniká právo fakturovať dohodnutú cenu dňom dodania predmetu zmluvy.
	4. Faktúra doporučene odoslaná zhotoviteľom k úhrade musí obsahovať náležitosti daňového dokladu.
	5. U faktúry neobsahujúcich všetky náležitosti daňového dokladu si objednávateľ vyhradzuje právo vrátiť ju zhotoviteľovi na dopracovanie.
	6. U faktúry zasielanej ako obyčajná poštová zásielka nie je možné vymáhať úroky z omeškania v prípade oneskoreného preplatenia faktúry.

**Čl. VI**

**Záručná doba a zodpovednosť za nedostatky**

* 1. Zhotoviteľ poskytne na dodané práce a dodávky záruku na dobu 36 mesiacov. Záručná doba začína plynúť dňom protokolárneho odovzdania a prevzatia diela. Výnimku tvoria súčasti s inou záručnou dobou stanovenou výrobcom.
	2. Zhotoviteľ zodpovedá za chyby, ktoré predmet plnenia v čase jeho odovzdania objednávateľovi má. Za chyby, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinnosti.
	3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení, písomnou formou do rúk oprávneného zástupcu zhotoviteľovi podľa čl. I tejto zmluvy.

**Čl. VII**

**Podmienky vykonania diela**

* 1. Zhotoviteľ zrealizuje dielo v zmysle ustanovení STN, bude rešpektovať ON a technické podmienky pre práce súvisiace s predmetom plnenia.
	2. Počas prác bude dodržaná vyhláška 374/90 Zb. o bezpečnosti práce a technických zariadení pri elektroinštalačných prácach.
	3. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s podmienkami zmluvy.
	4. Objednávateľ poveruje výkonom technického dozoru stavby p. Hanajíka.
	5. Zhotoviteľ poveruje vedením uskutočňovania predmetu plnenia p. ...............................
	6. Zhotoviteľ zabezpečí počas výstavby maximálne možné zamedzenie prašnosti a hlučnosti.
	7. Zhotoviteľ je povinný vopred vyzvať objednávateľa k prevereniu prác, ktoré budú v ďalšom postupe zakryté, alebo sa stanú neprístupnými. Objednávateľ je povinný preveriť tieto práce do 1 pracovného dňa od vyzvania. Náklady na úhradu spotrebovanej elektrickej energie hradí objednávateľ a zhotoviteľovi ju poskytne bezplatne.
	8. Objednávateľ sa zaväzuje poskytnúť zhotoviteľovi potrebné spolupôsobenie, spočívajúce najmä v poskytovaní vysvetlení, upresňovaní a doplňovaní údajov a podkladov, zaujímaním stanovísk a rozhodnutí pri vzájomných rokovaniach.

**Čl. VIII**

**Zmluvné pokuty**

Zmluvné strany sa dohodli na týchto zmluvných pokutách:

* 1. Pri nedodržaní zmluvného termínu dokončenia diela podľa čl. II., zhotoviteľ zaplatí zmluvnú pokutu 0,05% z ceny diela za každý deň omeškania.
	2. Ak je objednávateľ v omeškaní so zaplatením za dielo, zaplatí zmluvnú pokutu vo výške 0,05 % z dlžnej čiastky za každý deň omeškania.

**Čl. IX**

**Ostatné ustanovenia**

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám pre iné účely, ako pre plnenie podmienok tejto zmluvy o dielo.

Zodpovedným pracovníkom zhotoviteľa je : ....................................

 Zodpovedným pracovníkom objednávateľa je : Mgr. Mária Benová

* 1. Zhotoviteľ bude pri plnení tejto zmluvy postupovať s odbornou starostlivosťou. Zaväzuje sa dodržiavať všeobecné predpisy, technické normy a podmienky tejto zmluvy. Zhotoviteľ sa bude riadiť východiskovým podkladom, zápismi a dohodami oprávnených osôb zmluvných strán.
	2. V prípade dočasného prerušenia prác, alebo definitívneho zastavenia dodávky z dôvodov na strane objednávateľa, zaplatí objednávateľ zhotoviteľovi skutočne nabehnuté náklady realizácie diela.
	3. V prípade porušenia zmluvných záväzkov nedodržaním podstatných kvalitatívnych a dodacích podmienok v zmysle tejto zmluvy má objednávateľ právo odstúpiť od tejto zmluvy.
	4. Meniť, alebo dopĺňať obsah tejto zmluvy o dielo je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán.
	5. Táto zmluva je vypracovaná v troch vyhotoveniach, z ktorých zhotoviteľ obdrží jedno a objednávateľ dve vyhotovenia.
	6. Nedeliteľnou súčasťou tejto zmluvy sú: príloha č. 1 – cenová kalkulácia.
	7. Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

V Bratislave .........................................

 Spojená škola internátna

 Mgr. Mária Benová – riaditeľka

 objednávateľ zhotoviteľ